
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 124
                                                                 din 31 mai 2018
     privind desfăşurarea ediţiei 2018 a Târgului Meşteşugarilor şi transmiterea în folosinţă, cu titlu gratuit, 

     a terenului aparţinând domeniului public din Cetatea Medievală (Piaţa Muzeului, între Turnul cu Ceas, 
                                     Casa Veneţiană şi Biserica Mănăstirii) pentru desfăşurarea târgului

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.689/05.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighişoara cu nr. 9.323/03.04.2018, prin care Fundaţia Veritas Sighişoara solicită sprijin logistic pentru organizarea ediţiei 2018 a Târgului Meşteşugarilor, în perioada 05.07.2018 – 07.07.2018, constând în folosinţa, cu titlu gratuit, a terenului aparţinând domeniului public din Cetatea Medievală (Piaţa Muzeului, între Turnul cu Ceas, Casa Veneţiană şi Biserica Mănăstirii), în perioada 05.07.2018 – 07.07.2018, autorizarea activităţii de comercializare a produselor meşteşugarilor participanţi la târg cu titlu gratuit, în baza listei transmise de fundaţie, respectiv asigurarea ordinii publice;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora, consiliile locale și consiliile județene pot da în folosinţă gratuită, pe termen limitat, bunuri mobile și bunuri imobile proprietate publică sau privată locală ori județeană, după caz, persoanelor juridice fără scop lucrativ care desfăşoară o activitate de binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 12.688/05.05.2018, prin care se propune şi se justifică oportunitatea desfăşurării ediţiei 2018 a Târgului Meşteşugarilor şi transmiterea în folosinţă, cu titlu gratuit, a  terenului aparţinând domeniului public din Cetatea Medievală (Piaţa Muzeului, între Turnul cu Ceas, Casa Veneţiană şi Biserica Mănăstirii) pentru desfăşurarea târgului, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4 şi 7 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,
         H O T Ă R Ă Ş T E:

Art. 1. Se aprobă desfăşurarea ediţiei 2018 a Târgului Meşteşugarilor, în perioada 05.07.2018 – 07.07.2018, eveniment organizat de Fundaţia Veritas Sighişoara. 

Art. 2. Se aprobă transmiterea în folosinţă, cu titlu gratuit, a terenului aparţinând domeniului public din Cetatea Medievală în Piaţa Muzeului, între Turnul cu Ceas, Casa Veneţiană şi Biserica Mănăstirii, în perioada 05.07.2018 – 07.07.2018, către Fundaţia Veritas Sighişoara, în vederea desfăşurării ediţiei 2018 a Târgului Meşteşugarilor, potrivit planului de situaţie, anexa nr. 1 la prezenta hotărâre.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Direcţia Administrarea Patrimoniului, Direcţia Relaţii Publice şi Comunicare, Serviciul Public Poliţia Locală, Compartimentul Protecţie Civilă, Protecția Muncii din cadrul Municipiului Sighișoara şi Fundaţia Veritas Sighişoara.

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  2 ex. Direcția Relații Publice și Comunicare;
  1 ex. Serviciul Public Poliţia Locală;
  1 ex. Compartimentul Protecţie Civilă, Protecția Muncii;

  1 ex. Fundaţia Veritas Sighişoara.

14 ex.
B.A. 

